*Projekts*

LATVIJAS REPUBLIKAS MINISTRU KABINETS

2016. gada Noteikumi Nr.

Rīgā (prot. Nr.   §)

**Grozījums Ministru kabineta 2015. gada 30.****jūnija noteikumos** **Nr. 346 „Tiesu administrācijas maksas pakalpojumu cenrādis”**

Izdoti saskaņā ar

Likuma par budžeta un finanšu vadību

5. panta devīto daļu

Izdarīt Ministru kabineta 2015. gada 30. jūnija noteikumos Nr. 346 „Tiesu administrācijas maksas pakalpojumu cenrādis” (Latvijas Vēstnesis, 2015, 126. nr.) grozījumu un papildināt noteikumus ar 3.1, 3.2 un 3.3 punktu šādā redakcijā:

“3.1 Tiesu administrācija nepiemēro maksu par katras izsoles organizēšanu elektronisko izsoļu vietnē zvērinātiem tiesu izpildītājiem un maksātnespējas procesa administratoriem, ja izsole, kas organizēta elektronisko izsoļu vietnē, saskaņā ar Civilprocesa likumā noteikto atzīta par nenotikušu sakarā ar elektronisko izsoļu vietnes drošības pārvaldnieka sniegtu paziņojumu par būtiskiem tehniskiem traucējumiem, kas var ietekmēt izsoles rezultātu.

3.2 Tiesu administrācija reģistrētam elektronisko izsoļu vietnes lietotājam atmaksā tās veikto maksu par šo noteikumu pielikuma 13. un 15. punktā noteiktajiem pakalpojumiem, šādos gadījumos:

1. izsole, kas organizēta elektronisko izsoļu vietnē, saskaņā ar Civilprocesa likumā noteikto atzīta par nenotikušu sakarā ar elektronisko izsoļu vietnes drošības pārvaldnieka sniegtu paziņojumu par būtiskiem tehniskiem traucējumiem, kas var ietekmēt izsoles rezultātu;
2. izsole, kas organizēta elektronisko izsoļu vietnē, pārtraukta sakarā ar zvērināta tiesu izpildītāja vai maksātnespējas procesa administratora pieļautu kļūdu izsoles sludinājuma tekstā vai izsoles uzstādījumos elektronisko izsoļu vietnē;
3. lietotājs nav apstiprināts dalībai konkrētā izsolē.

3.3 Šo noteikumu 3.2 punktā minētajā gadījumā elektronisko izsoļu vietnes lietotājs Tiesu administrācijā iesniedz iesniegumu par naudas līdzekļu atmaksu, kurā norādīti dati par personu (fiziskai personai – vārds, uzvārds un personas kods, juridiskai personai – nosaukums un reģistrācijas numurs), bankas rekvizīti un konta numurs. Tiesu administrācija ne vēlāk kā 30 kalendāra dienu laikā no iesnieguma saņemšanas dienas atmaksā lietotājam attiecīgo naudas summu, veicot pārskaitījumu ar kredītiestādes starpniecību.”

Tieslietu ministrs Dzintars Rasnačs

Iesniedzējs:

Tieslietu ministrijas

valsts sekretārs Raivis Kronbergs

02.06.2016. 13:13

299

E.Timpare

67036829, evija.timpare@tm.gov.lv